
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 171 

24 Απριλίου 2014 


ΑΠΟΦΑΣΕΙ Σ 

Αριθμ. 4631 

Καθορισμός των ορίων αιγιαλού - παραλίας στη θέση 
«Γλυκό νερό» της Τοπικής Κοινότητας Νέας Ποτίδαι- 
ας του Δήμου Νέας Προποντίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 3, 4 και 5 του Ν. 2971/2001 
(ΦΕΚ 285/Α'/19-12-2001), όπως το άρθρο 5 τροποποιήθηκε 
με το άρθρο 113 του ν. 3978/2011 (ΦΕΚ 137/Α716-06-2011). 

2. Τις διατάξεις του τετάρτου εδαφίου της παρ. 2 
του άρθρου 1 και της παρ. 6 του ιδίου άρθρου του 
Ν. 2503/1997 (ΦΕΚ 107/Α') «Διοίκηση, οργάνωση, στελέ- 
χωση της Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

3. Τις διατάξεις της παρ. 21 του άρθρου 46 του 
Ν. 3220/2004 (ΦΕΚ 15/Α728-1-2004) «Μέτρα αναπτυξια¬ 
κής και κοινωνικής πολιτικής - αντικειμενοποίηση του 
φορολογικού ελέγχου και άλλες διατάξεις». 

4. Την υπ’ αρίθ. 1063649/790/Α0006/3-8-2004 απόφα¬ 
ση του Υπουργού Οικονομίας και Οικονομικών» περί 
καταγραφής και κωδικοποίησης των αρμοδιοτήτων σε 
θέματα του Υπουργείου Οικονομικών που περιέρχονται 
στους Γενικούς Γραμματείς Περιφερειών». 

5. Τις διατάξεις του Ν. 3852/4-6-2010 (ΦΕΚ 87/Α7 
7-6-2010) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

6. Τις διατάξεις του Π.Δ. 142/23-12-2010 (ΦΕΚ 235/Α7 
27-12-2010) «Οργανισμός της Αποκεντρωμένης Διοίκη¬ 
σης Μακεδονίας - Θράκης». 

7. Το αριθ. Δ6Α 1022671 ΕΞ2011/10-2-2011 έγγραφο του 
Υπουργείου Οικονομικών «Αρμοδιότητα υπογραφής». 

8. Το με Α.Π. Φ119/2731171/Σ2596/19-6-2013 έγγραφο 
του Γενικού Επιτελείου Εθνικής Αμυνας (Γ.Ε.ΕΘ.Α) ότι 
δεν έχει αντίρρηση για τη συνέχιση της διαδικασίας 
καθορισμού των ορίων αιγιαλού - παραλίας και τυχόν 
υπάρχοντος παλαιού αιγιαλού στη θέση «Γλυκό νερό» 
της Τοπικής Κοινότητας Νέας Ποτίδαιας του Δήμου 
Νέας Προποντίδας. 

9. Την από 17.12.2013 έκθεση της επιτροπής καθορι¬ 
σμού αιγιαλού - παραλίας που αφορά τον καθορισμό 


για πρώτη φορά των ορίων αιγιαλού και παραλίας στη 
θέση «Γλυκό νερό» της Τοπικής Κοινότητας Νέας Πο- 
τίδαιας του Δήμου Νέας Προποντίδας και το από τον 
Ιανουάριο του έτους 2013 υψομετρικό και τοπογραφικό 
διάγραμμα που συντάχθηκε από τους Ιορδάνη Μπου- 
τζούρογλου, Αγρονόμο Τοπογράφο Μηχανικό και Ηλία 
Ποντικά, Τοπογράφο Μηχανικό ΤΕ, σε μία πινακίδα, με 
κλίμακα 1:500, το οποίο ελέγχθηκε στις 26.04.2013 από 
τον Ευστάθιο Χατζόπουλο, Αγρονόμο - Τοπογράφο μη¬ 
χανικό, υπάλληλο της Κτηματικής Υπηρεσίας Χαλκιδικής 
και θεωρήθηκε στις 26.04.2013 από τον Μηνά Τσομπα- 
νόπουλο, Πολιτικό Μηχανικό, Αναπληρωτή Προϊστάμενο 
της Κτηματικής Υπηρεσίας Χαλκιδικής. 

10. Το με Α.Π. 307/31-01-2014 έγγραφο της Κτηματικής 
Υπηρεσίας Χαλκιδικής με το οποίο διαβιβάστηκε στην 
Υπηρεσία μας ο σχετικός φάκελος. 

11. Την αριθ. 53844/10-7-2013 (ΦΕΚ 2017/Β716-8-2013) 
απόφαση του Γ ενικού Γ ραμματέα της Αποκεντρωμένης 
Διοίκησης Μακεδονίας-Θράκης περί ανάθεσης αρμο¬ 
διοτήτων σε οργανικές μονάδες της Αποκεντρωμένης 
Διοίκησης Μακεδονίας - Θράκης και παροχής εξου¬ 
σιοδότησης υπογραφής πράξεων και εγγράφων «Με 
εντολή Γ ενικού Γ ραμματέα» στους Προϊσταμένους των 
οργανικών μονάδων της Αποκεντρωμένης Διοίκησης 
Μακεδονίας - Θράκης, αποφασίζουμε: 

Επικυρώνουμε την από 17.12.2013 Έκθεση της Επι¬ 
τροπής καθορισμού των ορίων αιγιαλού - παραλίας 
στη θέση «Γλυκό νερό» της Τοπικής Κοινότητας Νέας 
Ποτίδαιας του Δήμου Νέας Προποντίδας καθώς και το 
από τον Ιανουάριο του έτους 2013 υψομετρικό και τοπο- 
γραφικό διάγραμμα που συντάχθηκε από τους Ιορδάνη 
Μπουτζούρογλου, Αγρονόμο Τοπογράφο Μηχανικό και 
Ηλία Ποντικά, Τοπογράφο Μηχανικό ΤΕ, σε μία πινακίδα, 
με κλίμακα 1:500, το οποίο ελέγχθηκε στις 26.04.2013 
από τον Ευστάθιο Χατζόπουλο, Αγρονόμο - Τοπογράφο 
μηχανικό, υπάλληλο της Κτηματικής Υπηρεσίας Χαλ¬ 
κιδικής και θεωρήθηκε στις 26.04.2013 από τον Μηνά 
Τσομπανόπουλο, Πολιτικό Μηχανικό, Αναπληρωτή Προ¬ 
ϊστάμενο της Κτηματικής Υπηρεσίας Χαλκιδικής και επί 
του οποίου η επιτροπή: 

1. Καθορίζει στο παραπάνω τοπογραφικό διάγραμμα: 

α) Την οριογραμμή του αιγιαλού με κόκκινη συνεχή 
πολυγωνική γραμμή, με κορυφές, 1,2,3,4,5,6,7,8,9,10,11,12,1 
3,14 και 15, οι οποίες εξασφαλίζονται με συντεταγμένες 
από το κρατικό τριγωνομετρικό δίκτυο. 

β) Την οριογραμμή της παραλίας με κίτρινη συνεχή 
πολυγωνική γραμμή, με κορυφές, Τ,2',3',4',5',6',7',8',9',10', 
11',12',13'και 14', οι οποίες εξασφαλίζονται με συντεταγ¬ 
μένες από το κρατικό τριγωνομετρικό δίκτυο. 

Το εύρος της παραλίας ορίζεται 15,0 μέτρα, για την 
εξυπηρέτηση του σκοπού της παρ. 2 του άρθρου 1 του 
Ν .2971/2001. 

2. Δεν καθορίζει οριογραμμή παλαιού αιγιαλού, επειδή 
δεν διαπιστώθηκε η ύπαρξη παλαιού αιγιαλού. 

Η απόφαση αυτή με την έκθεση της επιτροπής και το 
τοπογραφικό διάγραμμα να δημοσιευθούν στην Εφημε¬ 
ρίδα της Κυβερνήσεως. 

Πολύγυρος, 26 Μαρτίου 2014 

Με εντολή Γενικού Γραμματέα 
Αποκεντρωμένης Διοίκησης 
Ο Προϊστάμενος Γ ενικής Διεύθυνσης 
Εσωτερικής Λειτουργίας 
ΗΛΙΑΣ ΘΕΟΔΩΡΙΔΗΣ 


ΕΚΘΕΣΗ 

Της επιτροπής καθορισμού αιγιαλού-παραλίας. 

(Αρθρο 3 παρ. 1 και άρθρο 4 παρ. 3 Ν.2971/2001). 

Καθορισμός για πρώτη φορά των ορίων αιγιαλού και 
παραλίας στη θέση «Γλυκό νερό» της Τοπικής Κοινό¬ 
τητας Νέας Ποτίδαιας του Δήμου Νέας Προποντίδας 
της Περιφερειακής Ενότητας Χαλκιδικής, μπροστά από 
την φερόμενη ως ιδιοκτησία του Αλέξανδρου Α. Σίσκου. 

Πολύγυρος 17-12-2013 

Η επιτροπή του άρθρου 3 του Ν. 2971/2001 (Φ.Ε.Κ. 
Δ7285/19-12-2001), περί καθορισμού των ορίων αιγιαλού 
και παραλίας, η οποία ορίσθηκε με την υπ’ αριθ. 26362, 
24410,21778/18-11-2013 απόφαση του Γ ενικού Γ ραμματέα 
της Αποκεντρωμένης Διοίκησης Μακεδονίας - Θράκης, 
αποτελούμενη από τους παρακάτω υπογράφοντες: 

1. Μηνά Τσομπανόπουλο, αναπληρωτή προϊστάμενο 
της Κτηματικής Υπηρεσίας Χαλκιδικής, πρόεδρο, 

2. Ευστάθιο Χατζόπουλο, αγρονόμο - τοπογράφο μη¬ 
χανικό, υπάλληλο της Κτηματικής Υπηρεσίας Χαλκιδι¬ 
κής, μέλος, 

3. Ιωάννη Λουκοβίτη, Υποπλοίαρχο Λ.Σ., αναπληρωτής 
του Λιμενάρχη Ν. Μουδανιών, μέλος, 

4. Θεόδωρο Καρακώστα, πολιτικό μηχανικό, προϊστά¬ 
μενο της Υπηρεσίας Δόμησης του Δήμου Νέας Προπο¬ 
ντίδας Χαλκιδικής, μέλος, 

(Ο διευθυντής της Διεύθυνσης Περιβάλλοντος και 
Χωρικού Σχεδιασμού Κεντρικής Μακεδονίας, της Απο¬ 
κεντρωμένης Διοίκησης Μακεδονίας - Θράκης, μέλος 
της επιτροπής, απούσιασε) 

διενήργησε αυτοψία στην παραπάνω περιοχή στις 
26-4-2013, ύστερα από την υπ’ αριθ. 945/19-3-2013 πρό¬ 
σκληση του προέδρου της, και αφού έλαβε υπόψη: 

1. Την από 1-3-2013 αίτηση του Ηλία Ποντικά με την 
οποία ζητείται ο καθορισμός των ορίων του αιγιαλού - 
παραλίας στην παραπάνω θέση. 

2. Το τοπογραφικό υψομετρικό και κτηματογραφικό 
διάγραμμα που συντάχθηκε τον μήνα Ιανουάριο του 
έτους 2013 από τους Ιορδάνη Μπουτζούρογλου, αγρο¬ 
νόμο τοπογράφο μηχανικό και Ηλία Ποντικά, πτυχιούχο 
τοπογράφο μηχανικό Τ.Ε., σε μία πινακίδα, με κλίμακα 
1:500, το οποίο ελέγχθηκε στις 26-4-2013 από τον Ευ¬ 
στάθιο Χατζόπουλο, αγρονόμο - τοπογράφο μηχανικό, 


υπάλληλο της Κτηματικής Υπηρεσίας Χαλκιδικής και 
θεωρήθηκε στις 26-4-2013 από τον Μηνά Τσομπανό¬ 
πουλο, πολιτικό μηχανικό, αναπληρωτή προϊστάμενο 
της Κτηματικής Υπηρεσίας Ν. Χαλκιδικής. 

3. Ότι η θέση όπου ζητείται ο καθορισμός αιγιαλού - 
παραλίας δεν συνορεύει εκατέρωθεν με παραθαλάσσια 
έκταση στην οποία να έχει γίνει μέχρι σήμερα διοικη¬ 
τικός καθορισμός των ορίων αιγιαλού και παραλίας. 

4. Τις διατάξεις του Ν. 2971/2001 και την σχετική δι¬ 
καστική και διοικητική νομολογία. 

5. Τις φυσικές και λοιπές ενδείξεις για το πλάτος του 
αιγιαλού και της παραλίας που διαπίστωσε κατά την 
αυτοψία και αφορούν στα παρακάτω: 

α) Γεωμορφολογία του εδάφους: 

ί. Η μορφολογία της ακτής συνίσταται από: 

• Χαλαρά ιζήματα (άμμο) τα οποία, όπως προκύπτει 
από το τοπογραφικό διάγραμμα, έχουν εύρος που 
κυμαίνεται από τρία μέτρα (3,0 μ.) έως ένδεκα μέτρα 
(11,0 μ.) και υψόμετρα αυχένα που κυμαίνονται από 
0,60 μ. έως 1,25 μ. 

• Γαιώδη πρανή με πολύ απότομες κλίσεις και ύψη 
στέψης που, όπως προκύπτει από το τοπογ/φικό διά¬ 
γραμμα, κυμαίνονται από 35,0 μ. έως 45,0 μ. 

ϋ. Της ακτής συνέχονται εκτάσεις: 

• Πεδινές, (πέρα από το απότομο πρανές), με έδαφος 
γαιώδες. 

• Εκτός σχεδίου πόλης και εκτός οικισμού. 

• Δομημένες με μετρίως πυκνή δόμηση κυρίως εξοχι¬ 
κής κατοικίας και καλλιεργούμενες με μονοετείς καλ¬ 
λιέργειες, ή δενδρώνες (ελαιώνες). 

ΙίΙ. Το φυσικό όριο βλάστησης συνίσταται από: 

• Χαμηλή ποώδη φυσική βλάστηση (αγριόχορτα) και 

• Θαμνώδη φυσική βλάστηση (σχίνοι). 

β) Παράκτιοι φυσικοί πόροι: 

Στην περιοχή δεν εντοπίστηκαν παράκτιοι φυσικοί 
πόροι. 

(Με την έννοια φυσικοί πόροι νοείται το σύνολο των 
πρώτων υλών που προέρχονται από τη φύση, δηλαδή 
από το έδαφος, τα δάση, τα ύδατα και αξιοποιούνται 
βιομηχανικώς). 

γ) Μετεωρολογικά στοιχεία: 

Η περιοχή προσβάλλεται κυρίως από ανέμους βο¬ 
ρειοανατολικών διευθύνσεων, οι οποίοι είναι και οι 
επικρατούντες άνεμοι κατά τους χειμερινούς μήνες. 
Η μέγιστη συνηθισμένη ένταση τους δεν ξεπερνά τα 
πέντε μποφόρ. 

δ) Μορφολογία του πυθμένα: 

Από στοιχεία που προκύπτουν από την αυτοψία μα¬ 
κροσκοπικά και από το απόσπασμα χάρτη ΓΥΣ κλίμακας 
1:50000 που συνοδεύει το διάγραμμα, προκύπτει ότι ο 
πυθμένας έχει αμμώδη σύσταση και ήπιες κλίσεις με μι¬ 
κρά βάθη κοντά στην ακτή. Λόγω των μικρών βαθών και 
των μικρών κλίσεων του βυθού η θραύση του κύματος 
και η εκτόνωση της ενέργειάς του γίνεται σε μεγάλη 
απόσταση από την ακτογραμμή (εντός της θάλασσας) 
και η επίδραση του κύματος στην ακτή είναι μικρή. 

ε) Ανάπτυξη κυματισμού σε σχέση με το μέτωπο της 
ακτής: 

Πρόκειται για ακτή που βρίσκεται στο βάθος του κόλ¬ 
που Κασσάνδρας (ή Τορωναίου), απέχει περί τα 49,0 
χλμ. από την είσοδο του κόλπου και δεν έχει πολύ 
μεγάλο ανάπτυγμα θάλασσας κατά την διεύθυνση του 
μετώπου της ακτής δηλαδή προς τα ΒΑ. (περίπου 17 χλμ. 

μέχρι την απέναντι ακτή της χερσονήσου Σιθωνίας). Το 
μέτριο ανάπτυγμα θαλάσσιας έκτασης δεν συμβάλλει 
στη δημιουργία μεγάλης έντασης κυματικού πεδίου. 

στ) Τεχνικά έργα: 

Στην θέση του καθορισμού δεν υφίστανται τεχνικά 
έργα. Υπάρχουν μόνο τα υπολείμματα δύο μικρών αμ¬ 
μοκρατών μήκους 6 ' 8 μ. και πλάτους 1,0 μ. αποτε- 
λούμενων ο μεν ένας από πέτρες μεσαίου μεγέθους 
εγκιβωτισμένες σε συρματοκιβώτιο, και εξέχουσες λίγα 
εκατοστά από την επιφάνεια της θάλασσας, ο δε άλλος 
από ασύνδετες πέτρες μεσαίου μεγέθους ύφαλες. 

ζ) Εγκεκριμένες χωροταξικές κατευθύνσεις και χρή¬ 
σεις γης: 

Η θέση του καθορισμού ανήκει στα όρια της Δ.Ε. Ν. 
Μουδανιών, του Δήμου Ν. Προποντίδας, για την οποία 
υπάρχει θεσμοθετημένο Γενικό Πολεοδομικό Σχέδιο με 
αριθμό ΦΕΚ 118/ΑΑΠ/3-4-2008 (απόφαση Γ ενικού Γ ραμ- 
ματέα Περιφέρειας Κεντρικής Μακεδονίας), που μεταξύ 
άλλων ορίζει τις χρήσεις γης στα όρια του Καποδιστρι- 
ακού Δήμου. Σύμφωνα λοιπόν με την εν λόγω μελέτη 
ΓΠΣ, η περιοχή καθορισμού των οριογραμμών αιγια- 
λού - παραλίας εμπίπτει σε υποπεριοχή προστασίας 
Αρχαιολογικού Χώρου (ΑΧ5) του εν λόγω ΓΠΣ, για την 
οποία οι όροι και περιορισμοί ως προς τις χρήσεις και 
τη δόμησή, περιγράφονται αναλυτικά στην παραπάνω 
απόφαση Γ.Γ.Π.Κ.Μ. και συγκεκριμένα στην παράγραφο 
2.3.1, Γ3 του κεφαλαίου 2.3 ΠΕΠ ΑΧ. 

Εφ όσον το συγκεκριμένο ΓΠΣ του Καποδιστριακού 
Δήμου Μουδανιών έχει θεσμοθετηθεί, αρμόδια για την 
εφαρμογή του είναι η Υπηρεσία Δόμησης του οικείου 
Δήμου, (σχετ. το υπ’ αριθ. 2565/15-4-2013 έγγραφο της 
Α.Δ. Μ-Θ/ ΔΙ.ΠΕ.ΧΩ.Σ. Κ.Μ./Τμ. ΠΣΕ, προς την Κτηματική 
Υπηρεσία). 

η) Δημόσια κτήματα: 

Η συνεχόμενη της ακτής έκταση, εκτεινόμενη προς 
τα δυτικά ( προφανώς μέχρι τα όρια της διανομής του 
Υ.Γ.), αποτελεί Δημόσιο δάσος και διαχειρίζεται σύμφω¬ 
να με τις διατάξεις της δασικής νομοθεσίας. Σχετικό 
το υπ’ αριθ. 6807/27-11-2013 έγγραφο του Δασαρχείου 
Πολυγύρου. 

Δεν υπάρχουν άλλα καταγεγραμμένα δημόσια κτήμα¬ 
τα, ευρισκόμενα σε άμεση γειτνίαση με την παράκτια 
ζώνη της περιοχής του καθορισμού, που να ανήκουν και 
να διαχειρίζονται από: 1. Το Υπ. Οικονομικών/ Κτημα¬ 
τική Υπηρεσία Χαλκιδικής, (όπως προκύπτει από έρευ¬ 
να στο αρχείο της Κτηματικής Υπηρεσίας Χαλκιδικής) 
2. Το Υπ. Πολιτισμού (σχετ. τα υπ’ αριθμ. πρωτ. α) ΙΣΤ' 
ΕΠΚΑ/Α/2368/5-4-2013 έγγραφο της ΙΣΤ' ΕΠΚΑ/ Τμ. Αρ- 
χαιολ. χώρων, μνημείων και αρχαιγνωστικής έρευνας, β) 
1587/29-3-2013 έγγραφο της 10ης ΕΒΑ, γ) 940/2-4-2013 
έγγραφο της Εφορείας Νεωτέρων Μνημείων Κεντρικής 
Μακεδονίας, προς την Κτηματική Υπηρεσία Χαλκιδικής). 


θ) Εθνικό κτηματολόγιο: 

Δεν υφίσταται στην περιοχή Εθνικό Κτηματολόγιο. 

ι) Ευπαθή οικοσυστήματα και προστατευόμενες πε¬ 
ριοχές: 

Η θέση του καθορισμού των οριογραμμών βρίσκεται 
εκτός των περιοχών του δικτύου ΦΥΣΗ 2000 (ΝΑΤυΒΑ 
2000 ). 

6. Αεροφωτογραφίες της περιοχής των ετών 1945 της 
Γεωγραφικής Υπηρεσίας Στρατού, και 2007~2009 της 
Κτηματολόγιο Α.Ε.. 

7. Την οριστική διανομή του έτους 1930 και την συ¬ 
μπληρωματική διανομή του έτους 1963 του αγροκτή¬ 
ματος Ν. Ποτίδαιας που έκανε το Υπουργείο Γεωργίας 
και την από Ιανουάριου 2013 τεχνική περιγραφή των 
μηχανικών Ηλία Ποντικά και Ιορδάνη Μπουτζούρογλου, 
οι οποίοι συνέταξαν και το τοπογραφικό διάγραμμα της 
περιοχής για τον καθορισμό των οριογραμμών, στην 
οποία, μεταξύ άλλων, αναφέρεται και ο τρόπος εφαρμο¬ 
γής της Ο.Δ. 1930 του Υ.Γ. στο τοπογραφικό διάγραμμα. 

8. Το με αριθ. Φ.119/273171/19-6-2013 έγγραφο του 
Γενικού Επιτελείου Εθνικής Άμυνας/ Γ'Κλάδος/Γ2/Τμ. 
Εθνικής Υπποδομής, προς την Κτηματική Υπηρεσία Ν. 
Χαλκιδικής, με το οποίο γνωρίζεται ότι το ΓΕΕΘΑ από 
πλευράς αρμοδιοτήτων του, όπως αυτές απορρέουν 
από το άρθρο 17 του Ν. 2971/2001, δεν έχει αντίρρηση 
για τη συνέχιση της διαδικασίας καθορισμού των ορίων 
αιγιαλού - παραλίας και τυχόν υπάρχοντος παλαιού 
αιγιαλού, στην εξεταζόμενη θέση, αποφασίζει: 

1. Καθορίζει στο παραπάνω τοπογραφικό διάγραμμα: 

α) Την οριογραμμή του αιγιαλού με κόκκινη συνεχή 

πολυγωνική γραμμή, με κορυφές, 1, 2, 3, 4, 5, 6, 7, 8, 9, 
10,11,12,13,14 και 15, οι οποίες εξασφαλίζονται με συ¬ 
ντεταγμένες από το κρατικό τριγωνομετρικό δίκτυο. 

β) Την οριογραμμή της παραλίας με κίτρινη συνεχή 
πολυγωνική γραμμή, με κορυφές, 1', 2', 3', 4', 5', 6', 7', 8', 
9', ΙΟ', 1Τ, 12', 13', και 14', οι οποίες εξασφαλίζονται με 
συντεταγμένες από το κρατικό τριγωνομετρικό δίκτυο. 

Το εύρος της παραλίας ορίζεται 15,0 μέτρα, για την 
εξυπηρέτηση του σκοπού της παραγράφου 2 του άρ¬ 
θρου 1 του Ν. 2971/2001. 

2. Δεν καθορίζει οριογραμμή παλαιού αιγιαλού, επειδή 
δεν διαπιστώθηκε η ύπαρξη παλαιού αιγιαλού. 

Η Επιτροπή 

Ο Πρόεδρος Τα Μέλη 

ΜΗΝΑΣ ΤΣ0ΜΠΑΝ0Π0ΥΛ0Σ ΕΥΣΤΑΘΙΟΣ ΧΑΤΖΟΠΟΥΛΟΣ 

ΙΩΑΝΝΗΣ ΛΟΥΚΟΒΙΤΗΣ 
ΘΕΟΔΩΡΟΣ ΚΑΡΑΚΩΣΤΑΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 33% 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.β1.9τ - β-πιαΜ: ννθόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































